Vajadusel järgneb autentimisele autoriseerimine, mille käigus täpsustatakse kasutaja volitused ja õigus ligi pääseda infosüsteemi erinevatele objektidele. Näiteks eraisikuna võib liiklusregistris kontrollida ainult endale kuuluvaid sõidukeid. Oma tööd tegeval ametnikul võivad samas registris toimetamiseks olla hoopis laiemad volitused, näiteks liikluskindlustuse töötajal või politseiametnikul.